**Mežaudžu uzskaite saskaņā ar gada slēguma inventarizācijas rezultātiem**

Veicot **gada slēguma inventarizāciju**, budžeta iestāde:

1. konstatē aktīva stāvokli un citus rādītājus;
2. salīdzina grāmatvedības uzskaites datus ar valsts reģistriem par katras mežaudzes platību – datus par mežaudzēm pēc to sākotnējās inventarizācijas salīdzina ar Meža valsts reģistru, par mežaudzēm līdz to sākotnējai inventarizācijai – ar Nekustamā īpašuma valsts kadastra informācijas sistēmu.
3. izvērtē bilances postenī “Rezerves” ietvertās mežaudžu sākotnējās vērtības pamatojumu.

Inventarizācijas komisija pēc datu salīdzināšanas ar valsts reģistru konstatē:

* **mežaudzes platība atbilst** – grāmatvedības uzskaitē izmaiņas nav jāveic;
* **mežaudzes platība atšķiras**:
  + ja budžeta iestāde pārskata gadā **nav veikusi saimnieciskās darbības**, izvērtē izmaiņu pamatojumu, grāmatvedības uzskaitē saglabā esošo uzskaites vērtību (ja sākotnējā inventarizācija ir veikta) un analītisko informāciju vai mežaudzi uzskaita tikai daudzuma vienībās (ja sākotnējā inventarizācija nav veikta);
  + ja budžeta iestāde pārskata gadā **ir veikusi saimnieciskās darbības (izņemot mežsaimnieciskās darbības)**, kā rezultātā apvienotas vai sadalītas mežaudzes, esošo mežaudzi izslēdz no uzskaites un sākotnēji atzīst jaunu mežaudzi ar **aktuālo platību un aktuālo** Meža valsts reģistrā norādīto pilno **vērtību**:
    - izslēdz D 8611

K 1263

* + - atzīst D 1263

K 8581

Ja budžeta iestāde pārskata gadā **ir veikusi mežsaimnieciskās darbības**, kā rezultātā mežaudze ir izcirsta visā atļautajā platībā, to izslēdz no uzskaites:

* + - D 8611

K 1263

Izslēdzot mežaudzi no uzskaites, vienlaicīgi izslēdz arī pārējās rezervēs uzskaitīto mežaudzes sākotnējo vērtību:

* D 3360

K 8599

Pēc Meža likumā noteiktās mežaudzes **sākotnējās inventarizācijas** to atzīst uzskaitē atbilstoši izziņā par mežaudzes novērtēšanu norādītai informācijai:

* + - atzīst D 1263

K 8581

Veicot mežaudzes **atkārtotu inventarizāciju** saskaņā ar Meža likumu, mežaudzes uzskaites vērtību aktualizē:

* palielinājums D 1263

K 8591

* samazinājums D 8699

K 1263

Gada pārskatā attiecīgā bilances posteņa skaidrojumā atklāj informāciju par būtiskiem darījumiem, kā arī kļūdu labojumiem.

**Zemes uzskaite pārskata gadā un saskaņā ar gada slēguma inventarizācijas rezultātiem**

**2017.gadā un 2018.gadā**

Budžeta iestādes iekšējos normatīvos aktos nosaka:

*Inventarizācijas kārtību:*

* inventarizācijas termiņu un komisijas sastāvu,
* inventarizācijas komisijas veicamās **pārbaudes** (kadastra apzīmējums, platība, citi dati pēc nepieciešamības).

*Grāmatvedības uzskaites kārtību:*

* **būtiskuma līmeni** korekciju veikšanai, ja inventarizācijas komisija konstatē zemes vienību platības atšķirības grāmatvedības uzskaitē un Nekustamā īpašuma valsts kadastra informācijas sistēmā.

Būtiskuma līmeni var noteikt, izvēloties vienu kritēriju vai vairāku kritēriju kombināciju:

* + būtiskuma līmeni var noteikt “0” apmērā – koriģē visas atšķirības;
  + platības atšķirības – katrai zemes vienībai atsevišķi vai visu kadastrālā vērtībā atzītu zemes vienību kopsummai;
  + kadastrālās vērtības atšķirības – katrai zemes vienībai atsevišķi vai visu kadastrālā vērtībā atzītu zemes vienību kopsummai. Šo kritēriju piemēro tikai tad, ja inventarizācijā konstatētas zemes platības atšķirības;
* grāmatojumus;
* attaisnojuma dokumentus.

Izmaiņas grāmatvedības uzskaitē atbilstoši zemes sākotnējās atzīšanas vērtības veidam

**Kadastrālā vērtībā sākotnēji atzītas zemes uzskaite**

Veicot **gada slēguma inventarizāciju**, budžeta iestāde:

1. konstatē aktīva stāvokli un citus rādītājus. Pārbaudi veic dokumentāli;
2. salīdzina grāmatvedības uzskaites datus ar Nekustamā īpašuma valsts kadastra informācijas sistēmas (turpmāk – valsts reģistrs) datiem par katras zemes vienības platību.

Inventarizācijas komisija pēc datu salīdzināšanas ar valsts reģistru konstatē:

* platība atbilst – grāmatvedības uzskaitē izmaiņas nav jāveic;
* **platība atšķiras** – grāmatvedības uzskaitē veic izmaiņas atbilstoši budžeta iestādes grāmatvedības uzskaites kārtībā noteiktajam:
  + ja izmaiņas jāveic, zemes vienības uzskaites vērtību **palielina vai samazina** atbilstoši **aktuālai kadastrālai vērtībai** un precizē analītisko informāciju – platību:
* samazinājums D 8699

K 1214/ 1215/ 1216/ 1217

* palielinājums D 1214/ 1215/ 1216/ 1217

K 8599

* ja izmaiņas nav jāveic, grāmatvedības uzskaitē saglabā pēdējo noteikto kadastrālo vērtību un platību;
* zemes vienība **nav atzīta** grāmatvedības uzskaitē, bet valsts reģistrā uzrādīta kā piekrītoša budžeta iestādei – izvērtē apstākļus, vai šādai zemes vienībai ir jābūt budžeta iestādes grāmatvedības uzskaitē, izmantojot budžeta iestādes rīcībā esošo informāciju. Ja nepieciešams, veic darbības valsts reģistra datu precizēšanai vai atzīst uzskaitē ar **aktuālo platību** un **aktuālo kadastrālo vērtību**:
  + D 1214/ 1215/ 1216/ 1217

K 8581

* zemes vienība saskaņā ar Nekustamā īpašuma valsts kadastra informācijas sistēmas datiem **nav budžeta iestādes īpašumā (nepiekrīt)** – izvērtē apstākļus, vai šādai zemes vienībai ir jābūt budžeta iestādes grāmatvedības uzskaitē, izmantojot budžeta iestādes rīcībā esošo informāciju. Ja nepieciešams, veic darbības valsts reģistra datu precizēšanai vai izslēdz zemes vienību no uzskaites:
  + D 8611

K 1214/ 1215/ 1216/ 1217

Inventarizācijas aktā norāda inventarizācijas komisijas lēmumu un iestādes vadītāja norādījumus veicamām darbībām grāmatvedības uzskaitē.

Ja **pārskata gadā** zemes vienība **sadalīta vai apvienota** – izslēdz no uzskaites esošo zemes vienību un atzīst sākotnēji jaunu zemes vienību ar **aktuālo platību** un **aktuālo kadastrālo vērtību**:

* izslēdz D 8611

K 1214/ 1215/ 1216/ 1217

* atzīst D 1214/ 1215/ 1216/ 1217

K 8581

Ja pārskata gada laikā vai inventarizācijas ietvaros **veicot auditu** konstatē iepriekšējo periodu kļūdu, **kļūdas labojumu** veic pārskata gadā:

* ja sākotnēji noteiktā kadastrālā vērtība nav korekta, zemes vienības uzskaites vērtību palielina vai samazina atbilstoši **kadastrālai vērtībai sākotnējās atzīšanas dienā** un analītiski precizē platību, ja nepieciešams:
* samazinājums D 8699

K 1214/ 1215/ 1216/ 1217

* palielinājums D 1214/ 1215/ 1216/ 1217

K 8599

* ja zemes vienība nebija izslēgta no uzskaites, to izslēdz:
  + D 8611

K 1214/ 1215/ 1216/ 1217

Gada pārskatā grāmatvedības uzskaites pamatprincipu aprakstā sniedz informāciju par darījumu uzskaitē piemēroto būtiskuma līmeni un attiecīgā bilances posteņa skaidrojumā atklāj informāciju par būtiskiem darījumiem, kā arī kļūdu labojumiem.